CELEX: 32018R0076
Language: lv
Date: 2017-10-23 00:00:00
Title: Padomes Regula (ES) 2018/76 (2017. gada 23. oktobris) par zvejas iespēju iedalīšanu saskaņā ar protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku

19.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 14/1
            
         PADOMES REGULA (ES) 2018/76
   (2017. gada 23. oktobris)
   par zvejas iespēju iedalīšanu saskaņā ar protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2014. gada 28. janvārī pieņēma Lēmumu 2014/146/ES (1) par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku (“nolīgums”).
            
         
               (2)
            
            
               Nolīguma pirmais protokols (2) trīs gadu laikposmam noteica Savienības kuģu zvejas iespējas Maurīcijas Republikas (“Maurīcija”) suverenitātē vai jurisdikcijā esošajā zvejas zonā un Savienības finansiālo ieguldījumu. Minētā protokola piemērošanas laikposms beidzās 2017. gada 27. janvārī.
            
         
               (3)
            
            
               Saskaņā ar Padomes Lēmumu (ES) 2017/1960 (3)2017. gada 8. decembrī tika parakstīts jauns protokols, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku (“protokols”).
            
         
               (4)
            
            
               Būtu jānosaka metode, kā iedalīt dalībvalstīm zvejas iespējas visā protokola piemērošanas laikā.
            
         
               (5)
            
            
               Padomes Regulas (EK) Nr. 1006/2008 (4) 10. panta 1. punkts paredz: ja ir konstatēts, ka zvejas atļaujas vai Savienībai saskaņā ar protokolu iedalītās zvejas iespējas nav pilnībā izmantotas, Komisijai ir jāinformē attiecīgās dalībvalstis un jālūdz tās apstiprināt, ka tās neizmanto minētās zvejas iespējas. Atbildes nesniegšanu noteiktajā termiņā uzskata par apstiprinājumu tam, ka attiecīgās dalībvalsts kuģi norādītajā laikposmā tiem pieejamās zvejas iespējas neizmanto pilnībā. Minētais termiņš būtu jānosaka.
            
         
               (6)
            
            
               Lai nodrošinātu Savienības kuģu zvejas darbību raitu uzsākšanu, protokols tiks piemērots provizoriski no tā parakstīšanas dienas. Tāpēc arī šī regula būtu jāpiemēro no minētās dienas,
            
         IR PIEŅĒMUSI ŠO REGULU.
   1. pants
   1.   Zvejas iespējas, kas noteiktas saskaņā ar protokolu, dalībvalstīm tiek iedalītas šādi:
   
               a)
            
            
               tunzivju seineri:
               
                           Spānija:
                        
                        
                           22 kuģi,
                        
                     
                           Francija:
                        
                        
                           16 kuģi,
                        
                     
                           Itālija:
                        
                        
                           2 kuģi;
                        
                     
         
               b)
            
            
               kuģi zvejai ar dreifējošām āķu jedām:
               
                           Spānija:
                        
                        
                           12 kuģi,
                        
                     
                           Francija:
                        
                        
                           29 kuģi,
                        
                     
                           Portugāle:
                        
                        
                           4 kuģi.
                        
                     
         2.   Regulu (EK) Nr. 1006/2008 piemēro, neskarot nolīgumu un protokolu.
   3.   Ja ar 1. punktā minēto dalībvalstu iesniegtajiem zvejas atļauju pieteikumiem protokolā paredzētās zvejas iespējas netiek apgūtas pilnībā, Komisija saskaņā ar Regulas (EK) Nr. 1006/2008 10. pantu izskata zvejas atļaujas pieteikumus, ko iesniegusi jebkura cita dalībvalsts.
   4.   Regulas (EK) Nr. 1006/2008 10. panta 1. punktā minētais termiņš ir 10 darbdienas no dienas, kad Komisija tām ir iesniegusi savu pieprasījumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 8. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2017. gada 23. oktobrī
      
         
            Padomes vārdā –
         
         
            priekšsēdētāja
         
         K. IVA
      
   
   
      (1)  Padomes Lēmums 2014/146/ES (2014. gada 28. janvāris) par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku (OV L 79, 18.3.2014., 2. lpp.).
   
      (2)  Protokols, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Maurīcijas Republiku (OV L 79, 18.3.2014., 9. lpp.).
   
      (3)  Padomes Lēmums (ES) 2017/1960 (2017. gada 23. oktobris) par to, lai Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku (OV L 279, 28.10.2017., 1. lpp.).
   
      (4)  Padomes Regula (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94 (OV L 286, 29.10.2008., 33. lpp.).